CELEX: 62009TO0498
Language: lv
Date: 2010-09-24 00:00:00
Title: Vispārējās tiesas rīkojums (apelācijas palāta) 2010. gada 24.septembrī. # Petrus Kerstens pret Eiropas Komisiju. # Apelācija - Civildienesta lietas - Ierēdņi - Paaugstināšana amatā. # Lieta T-498/09 P.

Judikatūras krājums
                                  VISPĀRĒJĀS TIESAS RĪKOJUMS (apelācijas palāta)
                                                    2010. gada 24. septembrī
                                                        Lieta T-498/09 P
                                                         Petrus Kerstens
                                                                pret
                                                        Eiropas Komisiju
    Apelācija — Civildienests — Ierēdņi — Paaugstināšana amatā — 2005. gada paaugstināšana amatā —
             Prioritātes punktu piešķiršana — Pierādīšanas pienākums — Tiesības uz aizstāvību —
            Daļēji acīmredzami nepieņemama un daļēji acīmredzami nepamatota apelācijas sūdzība
   Priekšmets Apelācijas sūdzība par Eiropas Savienības Civildienesta tiesas 2009. gada 29. septembra
                  spriedumu lietā F-102/07 Kerstens/Komisija (Krājums-CDL, I-A-1-359. un
                  II-A-1-1881. lpp.), ar kuru tiek lūgts atcelt šo spriedumu
   Nolēmums Prasību noraidīt. Petrus Kerstens [Petrus Kerstens] sedz savus tiesāšanās izdevumus un
                  atlīdzina tos, kas šajā instancē radušies Eiropas Komisijai.
                                                          Kopsavilkums
   1. Apelācija — Pamati — Pieņemamība — Tiesību jautājumi
   (Tiesas Statūtu I pielikuma 11. panta 1. punkts)
   2. Ierēdņi — Paaugstināšana amatā — Salīdzinošs nopelnu izvērtējums — Noteikumi
   (Civildienesta noteikumu 45. panta 1. punkts)
   3. Tiesvedība — Rakstveida process
   1. Saskaņā ar Tiesas Statūtu I pielikuma 11. pantu apelācijas Vispārējai tiesai iesniedz tikai par tiesību
   jautājumiem. Tikai Civildienesta tiesa ir tiesīga konstatēt faktus, izņemot gadījumu, kad fakti konstatēti
   neprecīzi šai tiesai iesniegto lietas materiālu dēļ, un veikt šo faktu vērtējumu.
   Tādējādi apelācijas sūdzībā Vispārējā tiesā ieinteresētā persona var atsaukties uz kļūdu tiesību
   piemērošanā, interpretējot ierēdņu novērtēšanai piemērojamās tiesību normas.
                                                                                                          (skat. 25. un 26. punktu)
             Atsauce:
             Vispārējā tiesa, 2010. gada 19. marts, T-338/07 P Bianchi/EIF, 61. punkts un tajā minētā judikatūra.
LV
         ECLI:EU:T:2010:406                                                                                                       1
 ---pagebreak---                                                KOPSAVILKUMS — LIETA T-498/09 P
                                                       KERSTENS/KOMISIJA
2. Kaut arī karjeras attīstības ziņojumi, kopā ņemot, ir pamata bāze sākotnējai katra ģenerāldirektorāta
rīcībā nodoto prioritātes punktu piešķiršanas novērtēšanai un šī iemesla dēļ jāpastāv zināmai saistībai
starp ierēdņiem piešķirtajiem nopelnu punktiem un prioritātes punktiem, no tā tomēr nevar secināt,
ka pastāv noteikta aritmētiska atbilstība starp nopelnu punktiem un prioritātes punktiem. Prioritātes
punktu ieviešana ir domāta tāpēc, lai ļautu ģenerāldirektorātiem atalgot ierēdņus, attiecībā uz kuriem
tie uzskata, ka šiem ierēdņiem ir īpaši nopelni, kurus nopelnu punkti vieni paši neatspoguļo, vai arī to
pūliņi un sasniegumi ir bijuši izcili. Šajos ietvaros ģenerāldirektorātiem tādējādi ir jābūt rīcības brīvībai,
kādu atbilstības starp prioritātes punktiem un nopelnu punktiem noteikšana tiem atņemtu.
                                                                                                               (skat. 29. punktu)
          Atsauces:
          Vispārējā tiesa, 2006. gada 23. novembris, T-422/04 Lavagnoli/Komisija, Krājumā nav publicēts, 61. un 62. punkts;
          2009. gada 1. aprīlis, T-385/04 Valero Jordana/Komisija, Krājums-CDL, I-A-2-1. un II-A-2-1. lpp., 138. un
          153. punkts.
3. Mutvārdu process, tāpat kā rakstveida process, ir tiesvedības tiesā būtiska un, izņemot noteiktus
skaidri paredzētus gadījumus, obligāta sastāvdaļa, kas ļauj lietas dalībniekiem noderīgi izvirzīt savus
argumentus vai pierādījumus, par kuriem tie nav varējuši izteikties rakstveida procesa laikā. Tādējādi
apstāklis, ka ieinteresētā persona nav varējusi rakstveidā sniegt dažus no saviem apsvērumiem par
lietas būtību tāpēc, ka Civildienesta tiesa nolēma atļaut iesniegt replikas rakstu vienīgi par jautājumiem
par pieņemamību, nav tiesību uz aizstāvību pārkāpums.
                                                                                                               (skat. 38. punktu)
          Atsauces:
          Tiesa, 1982. gada 1. aprīlis, no 141/81 līdz 143/81 Holdijk u.c., Recueil, 1299. lpp., 7. punkts.
          Vispārējā tiesa, 1994. gada 27. oktobris, T-508/93 Mancini/Komisija, Recueil FP, I-A-239. un II-761. lpp., 33. un
          34. punkts.
2                                                                                                           ECLI:EU:T:2010:406